Diari Oficial de la Generalitat Valenciana


Sumari del DOGV 6190, del 22-01-2010 (2010/282)

Aprovació i adjudicació del programa d'actuació integrada del sector SUZP-I1.
-----------------------------------------------------------------------------

### Dades del document

Número de DOGV
:   6190

Data del DOGV
:   22-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/282


Data del document
:   04-12-2009

Organisme emissor
:   Ajuntament de Redován

Tipus de document
:   Edicte

Descriptors 

:   * Redován
    * pla d'urbanisme
    * administració local

Aprovació i adjudicació del programa d'actuació integrada del sector SUZP-I1. [2010/282]  
El Ple, en la sessió ordinària celebrada el passat 1 d'octubre de 2009, va adoptar, entre altres, l'acord següent:   
Primer. Aprovar el Programa d'Actuació Integrada per al Desenvolupament de la Unitat d'Execució de Sòl Urbanitzable Sector SUZP-I1 amb ordenació detallada a nivell de pla parcial, conforme el que disposa l'informe emés pels Serveis Tècnics Municipals.   
Segon. Adjudicar l'execució del Programa d'Actuació Integrada per al Desenvolupament i Urbanització de la Unitat d'Execució de Sòl Urbanitzable Sector SUZP-I1, amb l'adjudicació de la condició d'urbanitzadora a la mercantil Agrícola Costa Levante, SL, amb CIF número E98545679, de conformitat amb la proposició juridicoeconòmica formulada per al desenvolupament de l'alternativa tècnica de programa d'actuació integrada.  
Tercer. En el termini d'un mes, a partir de la notificació de l'acord d'aprovació i adjudicació, es procedirà a la formalització, en document administratiu, del contracte per al desplegament i execució del programa d'actuació integrada. Amb anterioritat, l'urbanitzador haurà d'acreditar la constitució de la garantia definitiva en la forma i quantia establides en les bases aprovades.   
Quart. L'acord d'aprovació i adjudicació, després de complir els tràmits assenyalats en els apartats anteriors, es notificarà als qui consten com a interessats en les actuacions, sense perjuí de la comunicació que s'indica en l'article 166 d'aquesta llei, i, en tot cas, als qui hagueren participat en el concurs. S'inserirà, així mateix, un anunci en els diaris oficials assenyalats en l'article 132 i es donarà compte de la indicada adjudicació i aprovació.  
Quint. Remetre les actuacions a la Conselleria de Medi Ambient, Aigua, Urbanisme i Vivenda perquè procedisca a publicar i notificar d'acord amb el que disposa l'article 137 de la Llei Urbanística Valenciana (LUV).  
Cosa que us notifique perquè en prengueu coneixement i efectes consegüents, i li signifique que, contra esta resolució, podrà interposar recurs potestatiu de reposició davant de l'òrgan que haja dictat l'acte impugnat en el termini d'un mes, comptador des de l'endemà d'aquell en què tinga lloc la notificació corresponent (articles 107 i següents de la Llei 30/1992, de 26 novembre, de Règim Jurídic de les Administracions Públiques i del Procediment Administratiu Comú), sense que l'elecció d'aquest recurs administratiu impedisca la interposició posterior d'un recurs contenciós administratiu contra l'acte que el resolga davant del Tribunal Superior de Justícia de la Comunitat Valenciana.  
Redován, 4 de desembre de 2009.- L'alcaldessa: Leticia Bas Lorenzo.